CELEX: 62010CO0091
Language: sk
Date: 2010-09-29
Title: Uznesenie Súdneho dvora (siedma komora) z 29. septembra 2010.#VAV-Autovermietung GmbH proti Inspecteur van de Belastingdienst/Douane Zuid, kantoor Roosendaal.#Návrh na začatie prejudiciálneho konania: Rechtbank Breda - Holandsko.#Článok 104 ods. 3 prvý pododsek rokovacieho poriadku - Slobodné poskytovanie služieb - Články 49 ES až 55 ES - Motorové vozidlá - Používanie v jednom členskom štáte motorového vozidla, ktoré je registrované a prenajaté v inom členskom štáte - Zdanenie tohto motorového vozidla v prvom členskom štáte pri jeho prvom použití na vnútroštátnych cestných komunikáciách.#Vec C-91/10.

Uznesenie Súdneho dvora (siedma komora) z 29. septembra 2010 – VAV‑Autovermietung/Inspecteur van de Belastingdienst/Douane
            Zuid, kantoor Roosendaal
      (vec C‑91/10)
      „Článok 104 ods. 3 prvý pododsek rokovacieho poriadku – Slobodné poskytovanie služieb – Články 49 ES až 55 ES – Motorové vozidlá – Používanie motorového vozidla v členskom štáte v prípade, keď toto vozidlo je registrované a prenajaté v inom členskom štáte
         – Zdanenie tohto motorového vozidla v prvom členskom štáte pri jeho prvom použití na vnútroštátnych cestných komunikáciách“
      
      Slobodné poskytovanie služieb – Obmedzenia (články 49 ES až 55 ES) (pozri bod 30 a výrok)
      Predmet
      
         
               Návrh na začatie prejudiciálneho konania – Rechtbank Breda – Výklad článkov 56 ZFEÚ až 62 ZFEÚ – Vnútroštátna právna úprava,
                  ktorá stanovuje vyberanie registračnej dane pri prvom použití vozidla na vnútroštátnych cestných komunikáciách
               
            Výrok
      Články 49 ES až 55 ES sa majú vykladať v tom zmysle, že bránia takej vnútroštátnej právnej úprave, o akú ide v spore vo veci
         samej, podľa ktorej osoba s bydliskom alebo usadená v členskom štáte, ktorá používa v tomto členskom štáte motorové vozidlo
         registrované a prenajaté v inom členskom štáte, musí pri prvom použití tohto vozidla na vnútroštátnych cestných komunikáciách
         prvého členského štátu zaplatiť daň v plnej výške, ktorej zostatok vypočítaný v závislosti od dĺžky trvania používania uvedeného
         vozidla na týchto komunikáciách je po tom, čo ho prestala používať, bezúročne vrátený.